
AVVERTENZA 


Continuo  la  Collezione  iniziata  dal  profes¬ 
sore  E.  Monaci,  mio  predecessore  nell’  Univer¬ 
sità  di  Roma,  presso  la  Casa  editrice  E.  Loescher, 
ora  Maglione  e  Strini.  Dei  testi,  destinati  ad 
esemplificare  l’esposizione  della  storia  letteraria, 
non  si  intende  dare,  ricostruendola  dalle  fonda- 
menta,  o  rivedendo  il  già  fatto  da  altri,  Ja  le¬ 
zione  definitiva.  La  notazione  di  varianti,  qua 
e  là,  vuol  solo  fornire  materiale  ad  esercitazioni 
scolastiche. 

I.  CHRÉTIEN  DE  TROYES 
Le  conte  de  la  charrette. 

Testo  degli  estratti  da:  W.  Foerster,  Der  Karrettenritler 
von  Christian  von  Trot/es ,  Halle,  Niemeyer,  1899. 


Lancilotto  del  Lago  corre  dietro ,  in  incognito ,  alla  re¬ 
gina  Ginevra,  mal  difesa  dal  siniscalco  Keu,  e  menata  pri¬ 
gioniera  dal  figlio  del  re  Bademagu  di  Logres,  «  le  pays  dont 
nul  ne  revient  ».  Rimasto  a  piedi,  si  rassegna,  dopo  un  mo¬ 
mento  d’ esitazione,  a  montare  su  ima  carretta  infame  (car¬ 
retta-gogna)  condotta  da  un  nano.  Arriva  a  un  castello, 
dove  è  oggetto  di  derisione  generale,  per  quanto  dia  pur 
qualche  prova  del  proprio  valore.  Al  mattino,  dalla  finestra 
presso  la  quale  siede  pensoso  e  cogli  occhi  fissi  sulla,  distesa 
dei  prati,  vede  passare  lungo  il  fiume  un  triste  corteo,  del 
quale  fa  parte  la  regina  prigioniera.  Si  precipiterebbe  dalla 
finestra,  se  non  lo  trattenesse  Galvano,  nipote  di  Arturo, 
che  anche  lui  erra  in  cerca  della  regina,  ed  è  ospite  del  me¬ 
desimo  castello.  Ripresa  lo  via,  Lancilotto  è  ospite,  in  altro 
castello ,  d’ una  damigella  che,  difesa  da  lui  valorosamente 
contro  un  brutale  cavaliere,  invano  tenta  la  sua  virtù  e  la 
sua  fedeltà  a  Ginevra.  Al  mattino,  essa,  col  consenso  di  lui, 
lo  segue  verso  il  paese  di  Logres ;  lei  ciarliera,  lui  muto  e 
pensoso:  che  «pensar  gli  piace,  parlar  gli- pesa  ».  Quand'  ecco 
che  arrivano  a  una  fontana,  sui  cui  gradini  brilla  un 
pettine  d’oro  con  un  ciuffo  di  capelli  biondi. 


Lors  s’an  vont  tant  qu’il  vienent  pres 
del  perron  et  voient  le  paingne. 

«  Onques  certes,  don  me  sovaingne  » , 
fet  li  eh  evali  ers,  «  mes  ne  vi 
si  bel  paingne  con  je  voi  ci». 

«  Donez  le  moi  » ,  fet  la  pucele. 

«  Volantiers  »,  fet  il,  «  dameisele  ». 
et  lors  s’abeisse  et  si  le  prant. 

Quant  il  le  tint,  mout  longuemant 

1405  Testarde  et  les  chevos  remire, 
et  cele  s’an  comance  a  rire. 

Et  quant  cil  la  voit,  si  li  prie, 
por  quoi  a  ris  qu’ele  li  die. 

Et  cele  dit:  «  Teisiez  vos  an, 

1410  ne  vos  an  dirai  rien  oan  » . 

«Por  quoi?»  fet  il.  -  «  Car  je  n’ai  cure». 

Et  quant  cil  l’ot,  si  la  conjure  * 

come  cil  qui  ne  cuide  mie 
qu’amie  ami,  n’amis  amie 
1415  doient  parjurer  a  nul  fuer: 

«  Se  vos  rien  nule  amez  de  cuer, 
dameisele,  de  par  celi 
vos  requier  et  conjur  et  pri 
que  vos  plus  ne  le  me  celez  » . 

1420  «  Trop  a  certes  m’an  apelez», 

fet  eie,  «  si  le  vos  dirai, 
de  rien  nule  n’an  mantirai. 

Cist  paingnes,  se  onques  soi  rien, 
fu  la  réine,  jel  sai  bien; 

1425  et  d’une  chose  me  creez, 

que  li  chevol  que  vos  veez 
si  biaus,  si  clers  et  si  luisanz, 
qui  sont  remés  antre  les  danz, 
que  del  chief  la  réine  furent; 

1430  onques  an  autre  pre  ne  crurent  » . 

Et  li  chevaliers  dist  :  «  Par  foi, 

assez  sont  réines  et  roi; 

mes  de  la  quel  volez  vos  dire  ?  » 

Et  cele  dist  :  «  Par  foi,  biaus  sire, 

U35  de  la  fame  le  roi  Artu  » . 

Quant  cil  l’ot,  n’ot  tant  de  vertu 
que  tot  nel  covenist  ploiier: 
par  force  l’estut  apoiier 
devant  a  l’argon  de  la  seie. 

1440  Et  quant  ce  voit  la  dameisele, 
si  s’an  mervoille  et  esbaist, 
qu’ele  cuida  que  il  chéist. 

S’ele  ot  peor,  ne  l’an  blasmez, 
qu’ele  cuida  qu’il  fust  pasmez. 

Si  iert  il,  autant  se  valoit, 
mes  po  de  chose  s’an  failloit; 
qu’il  avoit  au  cuer  tei  dolor 
que  la  parole  et  la  color 
ot  une  grant  piece  perdue. 

Et  la  pucele  est  des^andue 
et  si  cort  quanqu’ele  pot  corre 
por  lui  sotenir  et  secorre, 
qu’ele  ne  vossist  veoir 
por  rien  nule  a  terre  cheoir. 

Quant  cil  la  vit,  s’an  ot  vergoingne, 
si  li  a  dit  :  «  Por  quel  besoingne 
venistes  vos  ci  devant  moi?  » 

Ne  cuidiez  pas  que  le  porquoi 
la  dameisele  li  conoisse; 
qu’il  an  éust  honte  et  angoisse 
et  si  li  grevast  et  neust 
s’ele  le  voir  li  coneust; 
si  s’est  de  voir  dire  gueitiee, 
et  dist  come  bien  afeitiee: 

«Sire,  je  ving  le  paingne  querre, 
por  ce  sui  des^andue  a  terre; 
que  de  l’avoir  oi  tei  apans, 
ja  nel  cuidai  tenir  a  tans». 

Cil  qui  viaut  qu’ele  le  paingne  et, 
li  done,  et  les  chevos  an  tret 
si  soef  que  nul  n’an  deront. 

Ja  mes  oel  d’ome  ne  verront 
nule  chose  tant  enorer, 
qu’il  les  comance  a  aorer; 
et  bien  <^ant  mile  foiz  les  toche 
et  a  ses  iauz  et  a  sa  boche 
et  a  son  front  et  a  sa  face  : 
n’est  nule  joie  qu’il  n’an  face. 

Mout  s’an  fet  lié,  mont  s’an  fet  riche: 
an  son  sain  pres  del  cuer  les  fiche 
antre  sa  chemise  et  sa  char. 

N’an  preist  pas  chargié  un  char 
d’esmeraudes  ne  d’escharboncles, 
ne  cuide  mie  que  raoncles 

1485  ne  autre  maus  ja  mes  le  praingne  ; 
diamargariton  desdaingne, 
et  pleuriche  et  tiriaque, 
néis  saint  Martin  et  saint  Jaque; 
car  an  cez  chevos  tant  se  fie 

1490  qu’il  n’a  mestier  de  lor  aie. 

Per  arrivare  al  paese  di  Logres,  occorre  attraversare  un 
terribile  ponte  formato  «  di  una  spada  forbita  e  bianca  ». 
XJn  selvaggio  cavaliere  si  fa  incontro  a  Lancilotto  per  im¬ 
pedirgliene  il  passaggio  e  gli  ricorda  V  onta  della  carretta  : 
Lancilotto  lo  abbatte  una  volta ,  e  gli  perdona ;  lo  abbatte 
una  seconda ,  e  gli  taglia  la  testa.  Quindi,  attravet  sa  il 
ponte,  lacerandovisi  miseramente  le  carni.  Poiché  Méléagant 
ama  anche  lui  Ginevra,  non  la  renderà  che  per  forza  di 
armi.  Duello,  dunque,  decisivo  :  spettatori  i  prigionieri  e 
prigioniere  del  reame  d’Artù,  Ginevra  compresa,  dall' allo 
d’una  torre.  Una  pulzella,  sicura  che  Lancilotto  fa  quel  che 
fa  non  per  la  « minuta  gente»,  ma  per  la  regina,  a  lei 
chiede  il  nome  del  prode  campione,  e,  per  raddoppiarne  le 
forze,  ad  altissima  voce  gli  grida: 

3682  «Lancelot! 

Trestorne  toi  et  si  esgarde 

Qui  est  qui  de  toi  se  prant  garde»! 

Lancilotto  la  scorge,  si  oblia  nella  magica  visione  al  punto 
che  sta  per  soccombere  e  occorre  che  la  pulzella  dalla  torre 
lo  ridesti  alla  realtà.  Prende  allora  il  sopravvento  e  forte 
del  valore  che  gli  piove  dagli  occhi  della  regina,  incalza 
in  qua  e  in  là  V  avversario  ai  piedi  della  torre.  Ginevra, 
pregata  dal  bicon  re  Bademagu,  interviene  per  la  cessazione 
del  combattimento,  e  Lancilotto,  dichiarato  vincitore,  è  ac¬ 
compagnato  a  lei  dal  re. 

3955  Quant  la  réine  voit  le  roi, 

qui  tient  Lancelot  par  le  doi, 
si  s’est  contre  le  roi  dreciee 
et  fet  sanblant  de  correciee, 
si  s’anbruncha  et  ne  dist  mot. 

3960  «  Dame,  veez  ci  Lancelot  » , 

fet  li  rois,  «  qui  vos  vient  veoir: 
ce  vos  doit  mout  pleire  et  seoir». 

«  Moi,  sire?  Moi  ne  puet  il  pleire: 
de  son  veoir  n’ai  je  que  feire  ». 

3965  «Avoi!  dame»,  ce  dit  li  rois, 

qui  mout  estoit  frans  et  cortois, 

«  ou  avez  vos  or  cest  cuer  pris  ? 

Certes  vos  avez  trop  mespris 
(Tome  qui  tant  vos  a  servie 

qu’an  cest  oirre  a  sovant  sa  vie  3970 

por  vos  mise  an  mortel  perii, 

et  de  Meleagant  mon  fìl 

vos  a  rescosse  et  deffandue, 

qui  mout  iriez  vos  a  randue  » . 

«  Sire,  voir,  mal  l’a  anploiié  :  3975 

ja  par  moi  ne  sera  noiié 

que  je  ne  l’an  sai  point  de  gre». 

Ez  vos  Lancelot  trespansé, 
si  li  respont  mout  humblemant 
a  maniere  de  fin  amanti  3980 

«  Dame,  certes,  ce  poise  moi, 
ne  je  n’os  demander  por  quoi». 

Lanceloz  mout  se  demantast 
si  la  reine  l’escoutast; 

mes  por  lui  grever  et  confondre  3985 

ne  li  viaut  un  seul  mot  respondre, 
ainz  est  an  une  chanbre  antree. 

Et  Lanceloz  jusqu’a  l’antree 

des  iauz  et  del  cuer  la  convoie, 

mes  as  iauz  fu  corte  la  voie,  3990 

que  trop  estoit  la  chanbre  pres; 

et  il  fussent  antré  aprés 

mout  volantiers  s’il  poist  estre. 

Li  cuers  qui  plus  est  sire  et  mestre 

et  de  plus  grant  pooir  assez  3995 

s’an  est  outre  aprés  li  passez 

et  li  oel  sont  remés  defors 

plain  de  lermes  avuec  le  cors. 

Lancilotto  è  poi  imprigionato  dai  sudditi  sleali  del  prin¬ 
cipe  vinto.  Alla  regina  giunge  nuova  della  morte  di  lui ,  a 
Lancilotto  di  quella  di  lei  ;  ma  son  false  nuove ,  e  i  due  tor¬ 
nano  a  incontrarsi. 

Lors  ne  leissa  mie  cheoir  4478 

la  réine  ses  iauz  vers  terre, 

ainz  l’ala  lieemant  requerre,  4480 

si  l’enora  de  son  pooir, 
et  sei  fist  delez  li  seoir. 

Puis  parlerent  a  grant  leisir 
de  quanque  lor  vint  a  pleisir, 

4485  ne  matiere  ne  lor  failloit, 

qu’amors  assez  lor  an  bailloit. 

Et  quant  Lanceloz  voit  son  eise, 
qu’il  ne  dit  rien  qui  mout  ne  pleise 
la  reine,  lors  a  consoil 
4490  li  dit  :  «  Dame,  mout  me  mervoil 
por  quoi  tei  sanblant  me  féistes 
avant  hier  quant  vos  me  véistes, 
n’onques  un  mot  ne  me  sonastes  : 
a  po  la  mort  ne  me  donastes, 

4495  ne  je  n’oi  tant  de  hardemant 

que  tant  coni  or  vos  an  demant 
vos  an  osasse  demander. 

Dame,  or  sui  prez  de  l’amander, 
mes  que  le  forfet  dit  m’aiiez 
45oo  don  j’ai  esté  mout  esmaiiez». 

Et  la  réine  li  reconte: 

«Comant?  Don  n’éustes  vos  honte 
de  la  charrete  et  si  dotastes? 

Mout  a  grant  anviz  i  montastes 
4500  quant  vos  demorastes  deus  pas. 

Por  ce,  voir,  ne  vos  vos  je  pas 
ne  aresnier  ne  esgarder  » . 

«  Autre  foiz  me  doint  Deus  garder», 
fet  Lanceloz,  «  de  tei  mesfet, 

4510  et  ja  Deus  de  moi  merci  n’et 

se  vos  n’éustes  mout  grant  droit. 
Dame,  por  Deu,  tot  or  androit 
de  moi  l’amande  an  recevez, 
et  se  vos  ja  le  me  devez 
49*15  pardoner,  por  Deu,  sei  me  dites  » . 

«  Amis,  vos  an  estes  toz  quites  » , 

fet  la  réine,  «  outreemant  : 

jel  vos  pardoing  mout  buenemant». 

«  Dame  » ,  fet  il,  vostre  merci  ; 
mes  je  ne  vos  puis  mie  ci 

tot  dire  quanque  je  voldroie; 
volantiers  a  vos  parleroie 
plus  a  leisir  s’il  pooit  estre  » . 

Et  la  reme  une  fenestre 

li  mostre  a  l’uel,  non  mie  au  doi,  4525 

et  dit:  «Venez  parler  a  moi, 
a  cele  fenestre  anquenuit 
»  quant  par  ceanz  dormiront  tuit, 

et  si  vandroiz  par  un  vergier. 

Ceanz  antrer  ne  herbergier  4530 

ne  porroiz  mie  vostre  corsi 
je  serai  anz  et  vos  de  fors; 
que  ceanz  ne  porroiz  venir. 

Ne  je  ne  porrai  avenir 

a  vos  fors  de  boche  ou  de  main;  4535 

mes  s’il  vos  plest  jusqu’a  demain 
i  serai  por  amor  de  vos. 

Assanbler  ne  porriiens  nos, 

qu’an  ma  chanbre  devant  moi  gist 

Keus  li  seneschaus  qui  languist  4540 

des  plaies  don  il  est  coverz. 

Et  li  huis  ne  rest  mie  overz, 
ainz  est  bien  fers  et  bieq  gardez. 

Quant  vos  vandroiz,  si  vos  gardez 

que  nule  espie  ne  vos  truisse  » .  4545 

«Dame»,  fet  il,  «la  ou  je  puisse 

ne  me  verrà  ja  nule  espie 

qui  mal  i  panst  ne  mal  an  die  » . 

È  una  notte  da  furtivi  amori ,  senza  luna  e  senza  stelle. 
Lancilotto 

sanz  conpeignie  et  sanz  conduit  4586 

mout  tost  vers  le  vergier  s’an  va, 

•  qu’onques  nul  home  n’ancontra, 

et  de  ce  li  est  bien  chéu 

qu’une  piece  del  mur  chéu  4590 

9  ot  el  vergier  novelemant. 

Par  cele  freite  isnelemant 

s’an  passe  et  vet  tant  que  il  vient 

a  la  fenestre  et  la  se  tient 

4595  si  coiz  qu’il  ne  tost  n’esternue, 
tant  que  la  reine  est  venue 
an  une  mout  bianche  chemise; 
n’ot  sus  bli'aut  ne  cote  mise, 
mes  un  cort  mantel  ot  dessus 
4600  d’escarlate  et  de  cisemus. 

Quant  Lanceloz  voit  la  reine 
qui  a  la  fenestre  s’acline, 
qui  de  gros  fer  estoit  ferree, 
d’un  douz  salu  l’a  enerree. 

4605  Et’  eie  un  autre  tost  li  rant; 
car  mout  estoient  desirrant 
cil  de  li  et  cele  de  lui. 

De  vilenie  ne  d’enui 
ne  tienent  pariemant  ne  plet. 

46io  Li  uns  pres  de  l’autre  se  tret 

tant  que  main  a  main  s’antretienent. 
De  ce  qu’ansanble  ne  parvienent 
lor  poise  tant  a  desmesure, 
qu’il  an  blasment  la  ferréure. 

4615  Mes  de  ce  Lanceloz  se  vante 
que  se  la  réine  atalante 
avuec  li  leanz  anterra: 
ja  por  les  fers  ne  remandra. 

Et  la  réine  li  respont: 

4620  «  Ne  veez  vos  con  cist  fer  sont 

roit  a  ploiier  et  fort  a  fraindre? 

Ja  tant  nes  porriiez  destraindre 
ne  tirer  a  vos  ne  sachier 
qu’un  an  poissiez  esrachier». 

4625  «Dame»,  fet  il  «  or  ne  vos  chaille! 
Ja  ne  cuit  que  fers  rien  i  vaille. 
Rien  fors  vos  ne  me  puet  tenir 
que  bien  ne  puisse  a  vos  venir. 

Se  vostre  congiez  le  m’otroie, 

4630  tote  m’est  delivre  la  voie; 

mes  se  il  bien  ne  vos  agree, 
donc  m’est  eie  si  anconbree 
que  n’i  passeroie  por  rien». 

«Certes»,  fet  eie  «jel  vuel  bien: 

mes  voloirs  pas  ne  vos  detient; 
mes  tant  atandre  vos  covient 
qu’an  mon  lit  soie  recouchiee, 
que  de  noise  ne  vos  meschiee; 
qu’il  n’i  avroit  jeu  ne  deport 
se  li  seneschaus,  qui  ci  dort, 
se  resveilloit  por  vostre  noise. 

Por  c’est  bien  droiz  que  je  m’an  voise, 
qu’il  n’i  porroit  nul  bien  no  ter 
s’il  me  veoit  ici  ester». 

«Dame»,  fet  il,  «or  alez  donques, 
mes  de  ce  ne  dotez  vos  onques 
que  je  i  doie  noise  feire. 

Si  soef  an  cuit  les  fers  treire 
que  ja  ne  m’i  traveillerai 
ne  nelui  n’i  esveillerai  » . 


4635 


4640 


4645 


4650 


Penetra  nella  camera ,  svellendo  con  mano  convulsa  le 
sbarre  di  ferro,  e  non  ne  esce  che  alV  alba. 

Au  departir  a  soploiié 

a  la  chanbre  et  fet  tot  autel 

con  s’il  fust  devant  un  autel; 

puis  s’an  part  a  mout  grant  angoisse, 

n’ancontre  home  qui  le  conoisse, 

tant  qu’a  son  ostel  est  venuz. 

Mélèagant,  avendo  scoperto  tracce  di  sangue  -  lasciatevi  da 
LancHotto  feritosi  alle  sbarre  della  finestra  -  sulle  coltri  di 
Ginevra,  V accusa  di  furtivi  amori  col  siniscalco  ferito,  che 
divide  la  sua  stanza.  La  regina  invoca  a  suo  campione,  in 
duello  giudiziario,  Lancilotto  che  ancora  una  volta  vince  e 
risparmia  Mélèagant.  Il  quale  si  vendica  facendolo  impri¬ 
gionare  quand’ egli  s’è  mosso  alla  ricerca  di  Galvano.  Falsi 
messi  vengono  ad  annunciare  V arrivo  di  Lancilotto  alla 
corte  di  Arturo  e  a  sollecitare  il  ritorno  della  regina  Gi¬ 
nevra.  Essa  torna,  difatti,  accompagnata  da  Galvano  e  dal 
siniscalco.  Le  damigelle  della  corte  d’ Arturo  indicono  un 
torneo,  con  largo  bando  all’ intorno,  per  poter,  in  larga  ac¬ 
colta  di  prodi,  far  la  scelta  di  degni  mariti.  V’ assiste  la  re¬ 
gina,  e  vi  prende  parte  Lancilotto,  sconosciuto  sotto  armi 
vermiglie.  La  moglie  del  suo  carceriere  lo  ha  lasciato  uscire 
sotto  solenne  promessa  di  ritorno. 

Quant  Lanceloz  an  l’estor  vint, 
il  seus  valoit  des  meillors  vint, 

sei  comance  si  bien  a  feire 
que  mis  ne  puet  ses  iauz  retreire 
5645  de  lui  esgarder  ou  qu’il  soit. 

Devers  Pomelegloi  estoit 
uns  chevaliers  preuz  et  vaillanz, 
et  ses  chevaus  estoit  saillanz 
et  coranz  plus  que  cers  de  lande. 

5650  Cil  estoit  fiz  le  roi  d’Irlande, 

qui  mout  bien  et  bel  le  feisoit; 
mes  quatre  tanz  a  toz  pleisoit 
li  chevaliers  qu’il  ne  conoissent. 
Trestuit  de  demander  s’angoissent: 

5655  «  Qui  est  cil  qui  si  bien  le  fet  ?  » 

Et  la  reine  a  consoil  tret 
une  pucele  cointe  et  sage, 
si  li  dist  :  «  Pucele,  un  message 
vos  estuet  feire,  et  tost  le  feites 
5660  a  paroles  briemant  retreites. 

Jus  de  cez  loges  avalez, 
a  cel  chevalier  m’an  alez 
qui  porte  cel  escu  vermoil, 
et  si  li  dites  a  consoil 
5665  que  aau  noauz,,,  que  je  li  mant». 
Cele  i  vet  tost  et  sagemant 
fet  ce  que  la  reine  viaut. 

Aprés  le  chevalier  s’aquiaut 
tant  que  mout  pres  de  lui  s’est  jointe, 
5670  si  li  dist  come  sage  et  cointe, 
que  ne  l’ot  veisins  ne  veisine  : 

«  Sire,  ma  dame  la  reine 

par  moi  vos  mande  et  jel  vos  di 

que  “  au  noauz  „  ».  Quant  cil  l’oi, 

5675  si  li  respont:  «Mout  volantiers!» 

Come  cil  qui  est  suens  antiers. 

Et  lors  contre  un  chevalier  muet 
tant  con  chevaus  porter  le  puet 
et  faut,  quant  il  le  dut  ferir; 

5680  n’onques  puis  jusqu’a  l’anserir 

ne  fìst  s’au  pis  non  que  il  pot 
por  ce  qu’a  la  reine  plot. 

Et  li  autre  qui  le  requi ert 

n’a  pas  fatti  i,  einQois  le  fiert 

si  que  t resto t  le  desaiue.  5685 

Et  cil  se  met  lors  a  la  tuie, 

n’onques  puis  contre  chevalier 

ne  torna  le  col  del  destrier, 

ne  por  morir  rien  ne  feist 

se  sa  grant  honte  n’i  véist  5690 

et  son  let  et  sa  desenor, 
et  fet  sanblant  qu’il  et  peor 
de  toz  ces  qui  vienent  et  vont. 

Et  li  chevalier  de  lui  font 

lor  risees  et  lor  gabois,  5695 

qui  mout  le  prisoient  ein^ois. 

Et  li  hirauz  qui  soloit  dire: 

«Cil  les  veintra  trestoz  a  tire!», 

est  mout  maz  et  mout  desconfiz, 

qu’il  ot  les  gas  et  les  atiz  5700 

de  ces  qui  dienti  «Or  te  tes, 

amisi  Cist  n’aunera  hui  mes. 

Tant  a  auné  qu’or  est  brisiee 
s’aune  que  tant  nos  as  prisiee». 

Li  plusor  dienti  «Ce  que  doit?  5705 

Il  estoit  si  preuz  or  androit: 
or  est  si  tres  coarde  chose 
que  chevalier  atandre  n’ose. 

Espoir  por  ce  si  bien  le  fìst 
qu’ains  mes  d’armes  ne  s’antremist, 
si  fu  si  preuz  an  son  venir 
qu’a  lui  ne  se  pooit  tenir 
nus  chevaliers,  tant  fust  senez; 
qu’il  feroit  come  forsenez. 

Or  a  tant  des  armes  apris 
que  ja  mes  tant  coni  il  soit  vis 
n’avra  talant  d’armes  porter. 

Ses  cuers  nel  puet  plus  andurer, 
qu’el  monde  n’a  rien  si  coarde». 

Et  la  reine  qui  l’esgarde 
an  est  mout  liee,  et  mout  li  plest, 
qu’ele  set  bien,  et  si  s’an  test, 


5710 


5715 


5720 

que  ce  est  Lanceloz  por  voir. 

Einsi  tote  jor  jusqu’au  soir 

5725  se  fìst  cil  tenir  por  coart, 

mes  li  bas  vespres  les  depart. 

Infiniti  i  commenti  durante  la  notte ,  e  tutti  sfavorevoli 
al  cavaliere  dalle  armi  vermiglie. 

5788  Et  quant  ce  vint  a  l’ajornee 
refu  la  janz  tote  atornee, 

5785  si  revindrent  a  l’aatine. 

Es  loges  refu  la  réine 
et  les  dames  et  les  puceles. 

Cavalieri  che  non  portavano  armi,  perchè  prigioni  o  cro¬ 
ciati,  fanno  a  dame  e  damigelle  la  rassegna  dei  torneatori 
più  famosi,  che  riconoscono  alle  armi. 

5843  Einsi  devisent  et  deboissent 

les  armes  de  ces  qu’il  conoissent; 

5845  mes  de  celui  mie  n’i  voient, 
qu’  an  tei  despit  éu  avoient, 
si  cuident  qu’il  s’an  soit  anblez 
quant  a  l’ estor  n’  est  assanblez. 

Quant  la  réine  point  n’  an  voit, 

5850  talanz  li  prant  qu’ eie  i  anvoit 

les  rans  cerchier  tant  qu’an  le  truisse. 

Ne  set  cui  anvoiier  i  puisse, 
qui  miauz  le  quiere  de  celi 
qui  hier  i  ala  de  par  li. 

5855  Tot  maintenant  a  li  l’apele, 
si  li  dist:  «  Alez,  dameisele, 
monter  sor  vostre  palefroi! 

Au  chevalier  d’ier  vos  anvoi, 
sei  querez  tant  que  vos  l’aiiez! 

5860  Por  rien  ne  vos  an  delaiiez, 
et  si  li  redites  ancor 
que  au  noauz  le  reface  or. 

Et  quant  vos  l’ an  avroiz  semons, 
s’ antandez  bien  a  son  respons  » . 

5866  Cele  de  rien  ne  s’an  retarde, 
qui  bien  s’  estoit  donee  garde 

le  soir  quel  part  il  torneroit, 
por  ce  que  sanz  dote  savoit 
qu’ele  i  reseroit  anvoiiee. 

Panili  les  rans  s’est  avoiiee 
tant  qu’ eie  vit  le  chevalier, 
si  li  vet  tantost  consellier 
que  ancor  au  noauz  le  face, 
s’  avoir  viaut  l’ amor  et  la  grace 
la  réine,  qu’ele  li  mande. 

Et  cil,  «  Des  qu’ele  le  comande», 
li  respont,  «la  soe  merci!» 

Tantost  cele  s’ an  departi, 
et  lors  comancent  a  huiier 
vaslet,  serjant  et  escuiier 
et  dient  tuit:  «Veez  mervoilles! 
Car  cil  d’ier  as  armes  vermoilles 
est  revenuz.  Mes  que  quiert  il? 

Ja  n’ a  el  monde  rien  si  vii, 
si  despite  ne  si  faillie! 

Si  l’a  mauvestiez  an  baillie 

qu’  il  ne  puet  rien  contre  li  feire  » . 

Et  la  pucele  s’ an  repeire, 

s’est  a  la  réine  venue, 

qui  mout  F  a  corte  et  pres  tenue 

tant  que  la  response  ot  die, 

don  eie  s’  est  mout  esjoie 

por  ce  qu’  or  set  eie  sanz  dote 

que  ce  est  cil  cui  eie  est  tote 

et  il  toz  suens  sanz  nule  faille. 

A  la  pucele  dit  qu’ele  aille 
mout  tost  arriere  et  si  li  die 
que  eie  li  comande  et  prie 
que  tot  “  le  miauz  „  que  il  porrà  : 
et  cele  dit  qu’ele  i  ira 
tot  maintenant  sanz  respit  querre. 
Des  loges  est  venue  a  terre 
la  ou  ses  vaslez  l’atandoit, 
qui  son  palefroi  li  gardoit, 
et  eie  monte,  si  s’an  va 
tant  que  le  chevalier  trova, 

si  li  ala  maintenant  dire: 

«  Or  vos  mande  ma  dame,  sire, 
que  tot  “  le  miauz  „  que  vos  porroiz!» 
5910  Et  il  respont  :  «  Or  li  diroiz 

qu’  il  n’ est  riens  nule  qui  me  griet 

a  feire  des  que  il  li  siet; 

car  quanque  li  plest  m’ atalante  » . 

Lors  ne  fu  mie  cele  lante 
5915  de  son  message  reporter, 

que  mout  an  cuide  deporter 
la  reine  et  esleecier. 

Quanqu’  eie  se  pot  adrecier 
s’est  vers  les  loges  adreciee, 

5920  et  la  réine  s’ est  dreciee, 
si  li  est  a  Tancontre  alee; 
mes  n’  est  mie  jus  avalee, 
ainz  l’atant  au  chief  del  degré. 

Et  cele  vient,  qui  mout  a  gre 
5925  li  sot  son  message  conter. 

Les  degrez  comance  a  monter 
et  quant  eie  est  venue  a  li, 
si  li  dist  :  «  Dame,  onques  ne  vi 
nul  chevalier  tant  deboneire, 

5930  qu’il  viaut  si  outreemant  feire 
trestot  quanque  vos  li  mandez; 
que  se  le  voir  rn’an  demandez, 
autel  chiere  tot  par  igal 
fet  il  del  bien  come  del  mal  » . 

5935  «Par  foi»,  fet  eie,  «bien  puet  estre». 
lors  s’ an  retorne  a  la  fenestre 
por  les  chevaliers  esgarder. 

Et  Lanceloz  sanz  plus  tarder 
l’ escu  par  les  enarmes  prant, 

5940  que  volantez  l’art  et  esprant 

de  mostrer  tote  sa  proesce. 

Le  col  de  son  chevai  adresce 
et  leisse  corre  antre  deus  rans. 

Tuit  seront  esbai  par  tans 
5945  li  decéu,  li  amusé, 

qui  an  lui  gaber  ont  use 

del  jor  grant  piece  et  de  la  nuit. 

Mout  s’ an  sont  grant  piece  deduit 
et  deportò  et  solacié. 

Par  les  enarmes  anbracié  5950 

tint  son  esco  li  fìz  le  roi 
d’Irlande,  et  point  a  grant  desroi 
de  T  autre  part  ancontre  lui; 
si  s’ antrevienent  anbedui 

si  que  li  fìz  le  roi  d’ Irlande  5955 

de  la  joste  plus  ne  demande, 

que  sa  lance  fraint  et  estrosse; 

car  n’ot  mie  feru  sor  mosse, 

mes  sor  es  mout  dures  et  seches. 

Lanceloz  une  de  ses  teches  5960 

li  a  aprise  a  cele  joste, 

que  l’escu  au  braz  li  a  joste, 

et  le  braz  au  costò  li  serre, 

sei  porte  del  chevai  a  terre. 

Et  tantost  chevalier  descochent,  5965 

d’ anbedeus  parz  poingnent  et  brochent, 
li  un  por  celui  desconbrer, 
et  li  autre  por  anconbrer. 

Li  un  lor  seignors  eidier  cuident, 
et  des  plusors  les  seles  vuident 
an  la  meslee  et  an  l’estor; 
mes  onques  an  trestot  le  jor 
Gauvains  d’armes  ne  se  mesla, 
qui  iert  avuec  les  autres  la; 
qu’a  esgarder  tant  li  pleisoit 
les  proesces  que  cil  feisoit 
as  armes  de  sinopie  taintes, 
qu’estre  li  sanbloient  estaintes 
celes  que  li  autre  feisoient, 
qu’anvers  les  soes  ne  paroient. 

Et  li  hirauz  se  resbaudist 
tant  qu’oiant  toz  mout  an  haut  dist: 

«  Or  est  venuz  qui  annera  ! 

Hui  mes  verroiz  que  il  fera, 
hui  mes  aparra  sa  proesce».  5985 

Et  lors  li  chevaliers  adresce 

son  chevai  et  fet  urie  pointe 
ancontre  un  chevalier  mout  cobite, 
et  fìert  si  qu’il  le  porte  jus 
5990  loing  del  chevai  $ant  piez  ou  plus. 
Si  bien  a  feire  le  comance 
et  de  l’espee  et  de  la  lance, 
qu’il  n’est  riens  qui  armes  ne  port 
qu’a  lui  veoir  ne  se  deport. 

5995  Nes  maint  de  ces  qui  armes  portent 
s’i  redelitent  et  deportent; 
que  granz  deporz  est  de  veoir 
com  il  fet  tumber  et  cheoir 
chevaus  et  chevaliers  ansanble. 
oooo  Gueires  a  chevalier  n’assanble 
qu’an  seie  de  cheval  remaingne, 
et  les  chevaus  que  il  gaaingne 
done  a  toz  ces  qui  les  voloient. 

Et  cil  qui  gaber  le  soloient 
ooo5  Di’ent:  «  Honi  somes  et  mort. 

Mout  avomes  eu  grant  tort 
de  lui  despire  et  avilli er; 
certes  il  vaut  bien  un  millier 
de  tes  a  an  cest  chanp  assez; 
ooio  que  il  a  veincuz  et  passez 

trestoz  les  chevaliers  del  monde: 
n’i  a  nul  qui  a  lui  s’aponde  ». 

Et  les  dameiseles  disoient, 
qui  a  mervoilles  l’esgardoient, 
ooi5  que  cil  les  tolt  a  marier; 

car  tant  ne  s’osoient  fier 
an  lor  biautez  n’an  lor  richesces, 
n’an  lor  pooirs  n’an  lor  ha’itesces, 
que  por  biauté  ne  por  avoir 
0020  nule  d’eles  deignast  avoir 

cist  chevaliers,  que  trop  est  preuz. 
Et  neporquant  si  font  tes  veuz 
les  plusors  d’eles,  qu’eles  di'ent 
que  s’a  cestui  ne  se  marient 
0025  ne  seront  oan  mari'ees, 

n’a  mari  n’a  seignor  donees. 

Et  la  réine,  qui  antant 
ce  don  eles  se  vonfc  vantant, 
a  soi  méisme  an  rit  et  gabe; 
bien  set  que  por  tot  l’or  d’Arrabe, 
qui  trestot  devant  li  metroit, 
la  meilJor  d’eles  ne  prandroit, 
la  plus  bele  ne  la  plus  jante, 
cil  qui  a  totes  atalante. 

Lancilotto  si  sottrae  alV  ammirazione  dì  tutti  e  si  resti¬ 
tuisce  prigioniero.  Ma  Méléagant  fa  costruire  appositamente 
una  torre  per  la  sua  prigionia  e  ne  fa  murare  le  porte.  -  A 
questo  punto  Chrétien  interruppe  il  racconto  e  ne  affidò  la 
continuazione  a  Godefroi  di  Lagni ,  che  da  sè  stesso  si  qua¬ 
lifica  «  clerc ».  La  continuazione  si  chiude  colla  liberazione 
di  Lancilotto  per  opera  di  una  figliuola  di  Bademagu  e  la 
uccisione  di  Méléagant  per  opera  di  Lancilotto. 


II.  CHRÉTIEN  DE  TROYES. 

Da  W.  Foerster,  Kristian  von  Troyes  Wórterbuch  zu  sei - 
nen  sàmtlichen  Werken ,  Halle  a.  S.,  Niemeyer,  1914, 
p.  207* 

D’Amors,  qui  m’a  tolu  a  moi 
n’a  soi  ne  me  viaut  retenir, 
me  plaing  einsi  qu’adés  otroi 
que  de  moi  face  son  pleisir; 
et  si  ne  me  repuis  tenir 
que  ne  m’an  plaingne,  et  di  por  quoi  : 
car  c^aus  qui  la  traissent  voi 
sovant  a  lor  joie  venir, 
et  j’ i  fail  par  ma  bone  foi. 

S’Amors  por  essaucier  sa  loi 
viaut  ses  aneinis  convertir, 
de  sans  li  vient,  si  con  je  croi, 
qu’as  suens  ne  puet  eie  faillir; 
et  je,  qui  ne  me  puis  partir 
de  celi,  vers  cui  me  soploi, 
mon  cuer,  qui  suens  est,  li  anvoi; 
mes  de  neant  la  cuit  servir 
se  ce  li  rant  que  je  li  doi. 

Dame,  de  ce  que  vostre  hon  sui, 

20  dites  moi,  se  gre  m’an  savez? 

nenil,  se  j’onques  vos  conui, 
ainz  vos  poise,  quant  vos  m’avez. 
Et  puis  que  vos  ne  me  volez, 
donc  sui  je  vostre  par  enui; 

25  mes  se  ja  devez  de  nului 

merci  avoir,  si  me  sofrez, 
car  je  ne  puis  servir  autrui. 

Onques  del  bevraje  ne  bui, 
don  Tristans  fu  anpoisonez, 

30  mes  plus  me  fet  amer  que  lui 

fins  cuers  et  bone  volantez. 

Bien  an  doit  estre  miens  li  grez, 
qu'ains  de  rien  esforciez  n’an  fui, 
fors  de  tant,  que  mes  iauz  an  crui, 
35  par  cui  sui  an  la  voie  antrez, 

don  ja  n’  istrai,  n’ains  n’ i  recrui. 

Cuers,  se  ma  dame  ne  t’a  chier, 
ja  mar  por  ce  t’an  partiras; 
toz  jorz  soies  an  son  dangier, 

40  puis  qu’anpris  et  comancié  l’as. 

Ja,  mon  los,  piante  n’ameras, 
ne  por  chier  tans  ne  t’esmaiier. 
Biens  adoucist  par  delaiier, 
et  quant  plus  desirré  l’avras, 

45  tant  iert  plus  douz  a  Tessaiier. 

Merci  trovasse,  au  mien  cuidier, 
s’ele  fust  an  tot  le  conpas 
del  monde,  la  ou  je  la  quier. 

Mes  je  croi  qu’ele  n’i  est  pas. 

50  Onques  ne  fin,  onques  ne  las 

de  ma  douce  dame  proiier. 

Pri  et  repri  sanz  esploitier, 
come  cil  qui  ne  set  a  gas 
Amors  servir  ne  losangier. 


RICHARD  COEUR  DE  LION 

III.  RICHARD  COEUR  DE  LION. 

Da  J.  Brakelmann,  Les  plus  anciens  chansonniers  fran¬ 
ta  js,  Marburg,  Ehvert,  1896,  p.  1.  Correz.  al  v.  39. 

Ja  nuls  hons  pris  ne  dira  sa  raison 
adroitement  s’ensi  com  dolans  non  ; 
mais  par  confort  puet  il  faire  chanyon. 

Molt  ai  d’amis,  mais  povre  sont  li  don. 

Honte  en  auront,  si  por  ma  rean<jon  5 

sui  ces  .II.  ivers  pris  ! 

Ce  sevent  bien  mi  home  et  mi  baron, 

Englois,  Normant,  Poitevin  et  Gascon, 

que  je  n’avoie  si  povre  compaignon 

que  je  laissasse  por  avoir  en  prison!  io 

Je  nel  di  pas  por  nulle  retra^on, 

mais  encor  sui  je  pris! 

Or  sai  je  bien  de  voir  certainement 
que  mors  ne  pris  n’a  ami  ne  parent, 
quant  on  me  lait  por  or  ne  por  argent.  15 

Molt  m’est  de  moi,  mais  plus  m’est  de  ma  gent, 
qu’après  ma  mort  auront  reproche  grant 
se  longuement  sui  pris! 

N’est  pas  merveille,  se  j’ai  le  cuer  dolent, 

quant  mes  sires  tient  ma  terre  en  torment;  20 
s’or  li  menbroit  de  nostre  sairement 
que  nos  feimes  andui  comunalment, 
bien  sai  de  voir  que  ceans  longuement 
ne  seroie  pas  pris! 

Ce  sevent  bien  Angevin  et  Torain,  25 

cil  bacheler  qui  or  sont  riche  et  sain, 
qu’enconbrez  sui  loing  d’els  en  altrui  main! 
forment  m’amoient,  mais  or  ne  m’aiment  grain; 
de  beles  armes  sont  ores  vuit  li  plain, 

por  tant  que  je  suis  pris!  30 

Mes  compaignons  cui  j'amoie  et  cui  j’ain, 
cels  de  Cahiu  et  cels  de  Porcherain, 

27.  Bruii,  mains,  lez.  attestata  da  più  di  un  codice 

(cfr.  B  ar  t  s  eh ,  Chrest .3  224 ,  var.). 

me  di,  chanQon,  qu’il  ne  sout  pas  certain: 
qu’onques  vers  els  n'oi  le  cner  fals  ne  vain, 
35  s  ii  me  guerroient,  il  font  molt  que  vilain 
tant  coni  je  serai  pris! 
Contesse  suer,  vostre  pris  soverain 
vos  salt  et  gart  cil  a  cui  je  me  clain 

et  por  cui  je  suis  pris. 

40  Je  ne  di  pas  de  celi  de  Chartain, 
la  mere  Loeys. 


IV.  GACE  BRULÉ. 

Da  G.  Huet,  Chansons  de  G.  B .,  Paris,  1902,  p.  1. 


Au  renoviau  de  la  dou^or  d’esté, 

que  resclarcist  la  doiz  en  la  fontaine 
et  que  sont  vert  bois  et  vergier  et  pré 
et  li  rosiers  en  mai  florist  et  grame, 

5  lors  chanterai,  car  trop  m’avra,  greve 
ire  et  esmai  ki  m’est  al  cuer  prochaine; 
et  fìns  amis,  a  tort  achaisonez, 
est  mout  sovent  de  legier  esfreéz. 

Voir  est  qu’amors  m’a  estre  loi  mene, 
io  mes  mout  m’est  bel  qu’a  son  plesir  me  maine, 
car,  se  Dieu  plet,  encor  me  savra  gré 
de  mon  travail  et  de  ma  longue  paine. 

Mes  paor  ai  que  ne  m’ait  oublié 
par  le  conseil  de  fausse  gent  vilaine, 

15  dont  li  torz  est  coneiiz  et  prouvez, 
qu’a  pome  sui  sans  morir  eschapez. 

Tant  ai  d’amor  mon  fin  cuer  esprové 
que  ja  sans  li  n’avrai  joie  certame; 
tant  par  sui  mis  tot  a  sa  volenté 
20  que  nus  travaus  mon  desir  ne  refraine; 
quant  plus  me  truis  pensif  et  esgaré, 
plus  me  confort  es  biens  dont  elle  est  piaine; 
et  vos,  seignor,  qui  priez  et  amez, 
fetes  ensi,  se  joir  en  volez. 


GACE  BRULÉ 

Douce  dame,  tant  m’ont  achesoné 
faus  tricheor  en  lor  parole  vaine 
que  lor  dehet  rn’ont  si  desconforté, 
pres  ne  m’ ont  mort,  Dieus  lor  dont  male  estraine! 
Mes,  maugré  aus,  vos  ai  mon  cuer  doné, 
plein  de  l’amor  ki  ja  n’en  iert  lointaine; 
tant  s’est  en  vos  fìnement  esmerez 
que  si  loiaus  n’iert  ja  quis  ne  trovez. 

Douce  dame,  car  m’otroiez,  por  Dé, 
un  douz  regart  de  vous  en  la  semaine; 
si  atendrai  par  ceste  seiirté 
joie  et  merci,  se  bons  eiirs  la  inaine. 
Remembre  vos  que  lede  cruauté 
fet  qui  ocit  son  lige  home  demeine. 

Douce  dame,  d’orgueil  vos  desfendez, 
ne  traissiez  vos  biens  ne  vos  biautez. 

Fuiez,  chan^ons,  ja  ne  me  regardez, 
par  mon  seigneur  Noblet  vos  en  alez, 
et  dites  lui  de  male  ore  fu  nez 
qui  toz  jors  aime  et  ja  nen  iert  amez. 


V.  GACE  BRULÉ. 

Da  GL  Huet,  Chansons  de  G.  B.  cit.,  p.  28. 

Gasse,  par  droit  me  respondez, 
de  vos  le  me  couvient  oir, 
se  je  me  sui  abandonnez 
loiaument  a  amor  servir, 
et  cele  me  vueille  trair 
a  cui  m’estoie  abandonez, 
dites  moi,  lequel  me  loez, 
ou  del  atendre,  ou  del  guerpir? 

—  Sire,  n’en  sui  pas  esgarez, 
de  ce  sai  bien  le  mieus  choisir: 
se  fìnement  de  cuer  amez, 
et  loial  sont  vostre  desir, 

27-28.  Huet  non  ha  la  virgola  dopo  desconforté  e  dopo 
mort  ha  punto  e  virgola. 

GA  CE  BRULÉ 


n’i  a  mant  de  repentir, 
mais  a  vostre  pooir  servez; 

15  nuls  n’iert  ja  tant  d’amor  grevez, 

qu’elle  ne  poist  cent  tans  merir. 

—  Qu’est-ce,  Gasse,  estes  vos  desvez? 
me  volez  vos  afoletir? 
ceste  amor,  que  vos  me  loez, 

20  devroit  touz  li  mondes  hair. 

Touz  jours  amer,  et  puis  morir! 
vilainement  me  confortez. 

Quant  je  ai  les  maus  endurez, 
lors  en  devroie  bien  joir. 

25  —  Sire,  por  Dieu,  or  entendez. 

A  droit  et  raison  maintenir, 
cuers  qui  bien  est  enamorez, 
coment  puet  il  d’amor  partir? 

Nes  que  je  puis  blons  de  venir, 
so  n’en  poroit  il  estre  tornez. 

Se  vos  plet,  de  ce  me  creez: 
qu’ami  trai  muerent  martir. 

—  Gasse,  bien  sai  que  vos  pensez, 
mes  Amor  lais  a  covenir; 

35  ne  sui  pas  si  amesurez, 

que  je  plus  li  vueille  obeir; 
ne  poroie  plus  consentir 
ses  felenesses  cruautez, 
et  vos  qui  goutes  n’i  veez, 

40  ne  vos  en  savez  revenir. 

—  Sire,  onc  mes  pues  que  je  fui  nez, 
ne  vos  vi  de  rien  esbahir; 
ou  la  raison  ne  m’escoutez, 
que  le  voir  ne  volez  oir. 

45  Coment  se  puet  avelenir 

fins  cuers  et  loiaus  volentez? 
laidement  vers  amor  fausez, 
s’einsi  vos  en  volez  partir. 

—  Gasse,  si  fais  quant  je  m’air: 

50  touz  est  li  gens  cors  oubliez, 


13.  C  del  r. 


23.  Vat. 2  j’en  ai 

et  ses  dous  vis  fres  colorez; 
ja  ne  quier  mes  que  j’en  sospir. 

—  Sire,  mout  a  vilain  loisir 
fìns  amis  hai'z  ou  amez, 
se  il  est  d’amors  sormenez, 
s’il  por  ce  la  vuet  relenquir. 


VI.  LE  CHATELAIN  DE  COUCY. 

Da  F.  Fath,  Die  Lieder  des  Castellana  von  Coucy ,  Heidel¬ 
berg,  Burow,  1885,  p.  49. 

La  doriche  vois  del  rosignol  salvage 
k’oi  nuit  et  ior  chointoier  et  tentir 
me  radouchist  mon  cuer  et  rassoage: 
lors  ai  talent  ke  cant  por  esbaudir. 

Bien  doi  canter,  puis  k’il  vient  a  plaisir 
chele  cui  i’ai  de  cuer  fait  lige  homage, 
si  doi  avoir  grant  ioie  en  mon  corage, 
s’ele  me  veut  a  son  oes  retenir. 

Onkes  vers  li  n’oi  faus  cuer  ne  volage, 
si  m’en  devroit  per  cho  mius  avenir; 
ains  l’aim  et  serf  et  aor  par  usage, 
si  ne  li  os  mon  penser  descovrir; 
car  sa  biautes  me  fait  si  esbahir, 
ke  ie  ne  sai  devant  li  nul  langage, 
ne  regarder  n’os  son  simple  visage: 
tant  en  redout  mes  ieus  a  departir. 

Tant  ai  vers  li  ferm  assis  mon  corage, 
k’aillors  ne  pens,  et  Dius  m’en  laist  ioir! 
k’onkes  Tristans,  chil  ki  but  le  buvrage, 
si  coraument  n’ama  sens  repentir; 
ke  g’i  met  tot,  cuer  et  cors  et  desir, 
sens  et  savoir,  ne  sai  se  fas  folage; 
encor  me  dout,  k’en  trestot  mon  eage 
ne  puisse  asses  li  et  s’amour  servir. 

Je  ne  di  pas  ke  ie  fache  folage 
nis  se  por  li  me  devoie  morir; 

10.  Fath  virgola  dopo  avenir 

CONON  DE  BÉTHUNE 


k’el  mont  ne  truis  si  bele  ne  si  sage, 
ne  nule  riens  n’  est  tant  a  mon  plaisir. 
Monlt  aim  mes  ieus  ki  m’i  firent  choisir: 

30  Ines  ke  la  vi,  li  laissai  en  o stage 

mon  cuer  ki  pnis  i  a  fait  Ione  estage, 
ne  iamais  ior  ne  l’en  quier  departir. 

Canchon,  va  t’en,  por  taire  mon  message, 
la  on  ie  n’os  trestorner  ne  guencir: 

35  ke  tant  redout  la  male  gent  ombrage 
ki  devinent,  ains  ke  puist  avenir, 
les  biens  d’amors,  Dins  les  puist  maleir! 
k’a  maint  amant  ont  fait  ire  et  outrage. 
Mais  de  ch’ai  ie  tos  iors  mal  avantage, 

40  k’il  les  m’estuet  sur  mon  gre  obeir. 

VII.  CONON  DE  BÉTHUNE. 

Da  A.  Scheler,  Trouvères  belges  du  XIIe  au  XIVe  siècle, 
Bruxelles,  1876,  p.  2. 

Ai,  amors,  com  dure  departie 
me  covient  faire  à  perdre  la  millor 
ki  onkes  fust  amée  ne  servic; 

Deus  me  ramainst  à  li,  par  sa  dou^or, 

5  si  voirement  com  j’en  part  à  dolor! 

Deus,  c’ai  je  dit !  Jà  ne  m’en  part  je  mie: 
se  li  cors  vait  servir  Nostre  Signor, 
tous  li  miens  cuers  remaint  en  sa  baillie. 

Por  li  m’en  vois  sospirant  en  Surie, 
io  ke  nus  ne  doit  faillir  son  creator; 
ki  li  faura  à  cest  besoing  d’aie, 
sachiez  de  voir  faura  li  a  grignor, 
et  sachent  bien  li  grant  et  li  menor 
ke  là  doit  on  faire  chevalerie, 

15  c’on  en  conquiert  paradis  et  honor 
et  los  et  pris  et  l’amor  de  s’amie. 

37-38.  Fath  punto  dopo  amors  e  virgola  dopo  outrage 
8.  Cosi  Schei,  secondo  A  F H 1 L.  Li  cuers  (mes  cuers 
G)  remaint  del  tout  en  s.  b.  in  CDGMN.  12.  Scheler 
sache  secondo  AFHL. 

Lonc  tens  avons  esté  preu  par  oiseuse, 
or  i  parra  ki  à  certes  iert  preus, 
k’il  voist  vengier  la  honte  doloreuse 
dont  tous  li  mons  est  iriés  et  honteus, 
quant  à  no  tens  est  perdus  li  sains  leus 
où  Deus  por  nos  soffri  mort  angoisseuse; 
or  ne  nos  doit  retenir  nulle  honeurs 
4  d’aler  vengier  ceste  perde  honteuse. 

Ki  or  ne  veult  avoir  vie  anoieuse, 
si  voist  morir  liés  et  baus  et  joieus, 
r  car  celle  mors  est  douce  et  savereuse 

où  conkis  est  paradis  et  honeurs, 
ne  ja  de  mort  n’en  i  morra  uns  seus, 
ains  vivront  tuit  en  vie  glorieuse, 
et  sachiés  bien,  ki  ne  fust  amereus, 
moult  fust  la  voie  et  bone  et  deliteuse. 

Tuit  li  clergié  et  li  home  d’eage, 
ki  de  bienfais  et  d’amones  vivront, 
partiront  tuit  a  cest  pelerinage, 
et  les  dames  ki  chastement  vivront 
et  loiauté  portent  ceaus  ki  iront  ; 
et  s’eles  font  par  mal  consoli  folage, 
a  laskes  gens  mauveses  le  feront, 
car  tuit  li  bon  iront  en  cel  voiage. 

Deus  est  asis  en  son  saint  heritage, 
or  i  parra  coni  cil  le  secorront 
cui  il  gita  de  la  prison  ombrage, 
quant  il  fu  mis  en  la  crois  ke  Ture  ont; 
certes  tuit  cil  sont  honi  qui  n’i  vont, 
s’il  n’ont  poverte  ou  mellee  ou  malage, 
et  cil  ki  sain  et  jone  et  riche  sont, 
ne  porront  pas  demorer  sans  hontage. 

t 

21.  C  qua  nostre  tanz  23-24.  CD  sor  i  laissons  nos 
enemis  morteus  a  tous  jours  mais  iert  no  vie  honteuse 
28.  CDMN  dont  on  conquiert  le  reg*ne  precieus  I  con 
j  i  conquiert  le  regne  glorieus  31.  Gl  je  ni  sai  plus 
32.  G I  trop  37.  A  et  loialteis  porte  G  se  loiaute  font  a 
ceus  qui  i  vont  45.  G I  bien  sont  honi  tuit  cil  qui  re- 
manront  CDMN  sachies  cil  sont  trop  honi  qui  niront 
(M  ni  vont,/ 

THIBA  UT  ROI  DE  NA  VARRE 


Las,  je  m’en  vois  plorant  des  eus  del  front 
là  ou  Deus  veult  amender  mon  corage, 
et  sachiés  bien  c’a  la  millor  dou  mont 
penserai  plus  que  ne  fais  à  voiage. 


Vili.  THIBAUT  ROI  DE  NAVARRE. 


Da  K.  Bartsch  e  A.  Horning,  La  langue  et  la  littérature 
franQaises ,  Paris,  Maisonneuve  et  Ledere,  1887,  col.  381. 

Ausi  com  runicorne  sui, 

qui  s’esbahist  en  resgardant 

quant  la  pucele  va  mirant, 

tant  est  liee  de  son  anui, 

pasmee  cliiet  en  son  giron, 

lors  l’ocit  on  entraison; 

et  moi  ont  mort  d’autel  semblant 

Amors  et  ma  dame  por  voir: 

mon  cuer  ont,  n’en  puis  point  avoir. 

Dame,  quant  je  devant  vos  fui 
et  je  vos  vi  premierement, 
mes  cuers  m’aloit  si  tressaillant 
que  il  remest  quant  je  m’en  mui. 

Lors  fu  menes  sans  raencon 
en  la  douce  chartre  en  prison, 
dont  li  piler  sont  de  talent 
et  li  huis  sont  de  bel  veoir 
et  li  anel  de  bon  espoir. 

De  la  chartre  a  les  cles  Amors 
et  si  i  a  mis  trois  portiers 
(Biau  Semblant  a  nom  li  prendersi 
et  Beautez  ces  en  fait  seignors. 

Dangier  ont  mis  a  l’uis  devant, 
un  ort  vilain  felon  puant, 
qui  molt  est  maus  et  pautoniers. 


49-52.  Solo  in  A. 

4.  anui,]  Bartsch  punto  fermo.  5.  giron,]  Bartsch 
due  punti.  6.  traison;]  Bartsch  punto  fermo.  20- 
21.  Bartsch  due  punti  dopo  portiers  e  niente  parentesi . 

Cil  troi  sont  miste  et  hardi: 
molt  ont  tost  un  amant  saisi. 
Qui  porroit  soffrir  les  trestors 

et  les  assauz  de  ees  huissiers? 
onques  Rollanz  ne  Oliviers 
ne  vainquirent  si  granz  estors. 

Il  vainquirent  en  combatant; 
i  mais  ces  vaint  on  humiliant. 

Soffrirs  en  est  gonfanoniers. 

En  cest  estor,  dont  je  vos  di, 
w  n’a  nul  secors  fors  que  merci 

Dame,  je  ne  redout  rien  plus 

que  tant  que  faille  a  vos  amer. 
Tant  ai  apris  a  endurer 
que  je  sui  vostres  tot  par  us. 

Et  se  il  vos  en  pesoit  bien, 
ne  m’en  puis  ja  partir  por  rien, 
que  je  n’aie  le  remembrer 
et  que  mes  cuers  ne  soit  ades 
en  la  chartre  et  de  vos  pres. 
Dame,  quant  je  ne  sai  guiler, 
merci  seroit  de  saison  mes 
de  sostenir  si  greveus  fes. 


IX.  THIBAUT  ROI  DE  NAVARRE. 

Da  K.  Bartsch,  Chrestomathie  de  V ancien  franfiais,  Leipzig1, 
1875,  col.  271. 

Li  dous  pensers  et  li  dous  souvenir 
mi  font  mon  cuer  esprendre  de  chanter 
et  fine  amors  qui  ne  m’i  laist  durer, 
qui  fait  les  siens  de  joie  maintenir 
et  met  es  cuers  la  douce  remembrance; 
por  c’est  amors  de  trop  haute  poissance, 
qui  en  esmai  fait  home  resjoi'r 
ne  pour  doloir  ne  laist  de  lui  partir. 

38.  A  B  ke  ie  ne  faille  Q  fors  que  ne  faille  G  S 
puis  que  tant  fail 

THIBAUT  ROI  DE  NAVARRE 


Sens  et  honor  ne  puet  nus  maintenir, 
io  s’il  n’a  en  soi  senti  les  maus  d’amer, 

n’a  grant  valor  ne  puet  por  rien  monter, 
n’onques  en  soi  nou  vit  nus  avenir. 

Por  ce  vos  pri  d’amors  droite  semblance, 
qu’on  ne  s’en  doit  partir  por  esmaiance, 

15  ne  ja  de  moi  nou  verroiz  avenir, 

que  toz  parfaiz  vueil  en  amors  morir.  * 

Dame,  si  je  vos  osasse  pri'er, 

moult  me  seroit,  je  cuit,  bien  avenu; 
mais  il  n’a  pas  en  moi  tant  de  vertu 
20  que  devant  vos  vos  os  bien  aviser; 

icé  me  font  et  m’ochist  et  m’esmaie; 
vostre  biautez  fait  a  mon  cuer  la  plaie, 
que  de  mes  ielz  seul  ne  me  puis  aidier 
don  regarder,  dont  je  ai  desirrier. 

25  Quant  me  convint,  dame,  de  vos  loignier, 
onques  certes  plus  dolens  hom  ne  fu, 
et  Dex  feroit,  je  croi,  por  mi  vertu, 
si  je  jamais  vos  pooie  aprochier; 
que  toz  les  biens  et  toz  les  maus  que  j’aie, 
so  ai  je  de  vos,  douce  dame  veraie, 

ne  ja  sans  vos  nus  ne  me  puisse  aidier: 
non  fera  il  qui  n’i  avroit  mestier. 

Ses  grans  biautés,  dont  nus  hom  n’a  pooir 
qu’il  en  dei’st  la  cinquantisme  part, 

35  li  dit  plaisant,  li  amoreus  regart 
mi  font  souvent  resjoi'r  et  doloir. 

Joie  en  atent,  que  mes  cuers  a  ce  bee, 
et  la  paors  rest  dedens  moi  entree: 
einsi  m’estuet  morir  par  estouvoir 
40  en  grant  esmai,  en  joie  et  en  voloir. 

Dame,  de  qui  est  ma  grans  desirree, 
salus  vos  mant  d’outre  la  mer  salee 
com  a  celui  ou  je  pens  main  et  soir, 
n’autre  pensers  ne  me  fait  joie  avoir. 


22.  B  a'r  t  8  eh  le 

X.  THIBAUT  ROI  DE  NAVARRE. 

Da  P.  Meyer,  Recueil  d’anciens  lextes  bas-latins ,  proven - 
Qaux  et  franr.ais ,  2°  partie,  Paris,  Vieweg,  1877,  p.  370 

Seignor,  sachiez,  qui  or  ne  s’en  ira 

en  cele  terre  ou  Dex  fu  morz  et  vis, 

^  et  qui  la  croiz  d’outremer  ne  prendra, 

a  poinnes  mais  ira  en  paradis. 

Qui  a  en  soi  pitié  ne  remembrance 
^  au  haut  Seignor,  doit  querre  sa  venjance, 

et  delivrer  sa  terre  et  son  paì's. 

Tuit  li  mauvais  demorront  par  de^a, 

qui  n’aimment  Dieu,  bien  ne  honor  ne  pris; 
et  cbascuns  dit:  «  Ma  femme,  que  fera? 
je  ne  lairoie  a  nul  fuer  mes  amis!  » 

Cil  sont  cheoit  en  trop  fole  atendance, 
qu’il  n’est  amis  fors  que  cil,  sanz  dotance, 
qui  por  nos  fu  en  la  vraie  croiz  mis. 

Or  s’en  iront  cil  vaillant  bacheler, 

qui  aimment  Deu  et  l’onour  de  cest  mont, 
qui  sagement  vuelent  a  Deu  aler; 
et  li  morvous,  li  cendrox  demorront  \ 
avugle  sont,  de  ce  ne  dout  je  mie, 
qui  .j.  secours  ne  fait  Deu  en  sa  vie 
et  pour  si  pou  pert  la  gioire  dou  mont. 

Dex  se  laissa  por  nos  en  croiz  pener, 
et  nos  dira  au  jor  ou  tuit  venront: 

«  Vos  qui  ma  croiz  m’aidastes  a  porter, 
vos  en  iroiz  la  ou  mi  ange  sunt; 
la  me  verroiz  et  ma  mere  Marie. 

Et  vos  par  cui  je  n’oi  onques  ahie 
descendrez  tuit  en  enfer  le  parfont  ». 

J  Chascuns  cuide  demorer  toz  haitiez, 
et  que  jamès  ne  doie  mal  avoir. 

Ensinc  les  tient  enemis  et  pechiez, 
w  que  il  n’ont  sen,  hardement  ne  pooir. 

Biau  sire  Dex,  ostez  lor  tei  pansée, 
et  nos  metez  en  la  vostre  contrée 
si  saintement  que  vos  puissons  veoir! 

Douce  dame,  royne  coronée, 

proiez  por  nos,  Virge  bieneiirée; 
et  puis  après  ne  nos  puet  mescheoir. 


Segua  qui,  a  riscontro  di  questo  canto  crociato,  quello 
del  1147,  di  maniera  popolareggiante  (Meyer,  ibid.,  p.  366). 

XI.  Chevalier,  mult  estes  guariz 

quant  Deu[s]  a  vus  fait  sa  clamur 
des  Turs  e  des  Amoraviz 
ki  li  unt  fait  tels  deshenors 
cher  a  tort  unt  ses  fieuz  saisiz. 

Bien  en  devums  aveir  dolur, 
cher  la  fud  Deu[s]  primes  servi[z] 
et  reconuu  pur  segnnur. 

Ki  ore  irat  od  Loovis, 

ja  mar  d’enfern  avrat  povur, 
char  s’alme  en  iert  en  parei's 
od  les  angles  nostre  Seignur. 

Pris  est  Rohais,  ben  le  savez, 
dunt  crestiens  sunt  esmai[e]z, 
les  mustiers  ars  e  desertez: 

Deus  n’i  est  mais  sacrifìez. 

Chivalers,  cher  vus  purpensez, 
vus  ki  d’armes  estes  preisez; 
a  celui  voz  cors  presentez 
ki  pur  vus  fut  en  cruiz  drecez. 

Ki  ore  irat . 

Pernez  essample  a  Lodevis 

ki  plus  ad  que  vus  n’[en]  avez; 
riches  reis  [est]  et  poestiz, 
sur  tuz  altres  est  curunez. 

Deguerpit  ad  e  vair  e  gris, 
chastels  e  viles  e  citez: 
il  est  turnez  a  icel(u)i 
ki  pur  nus  fut  en  croiz  penez. 

Ki . 

Deus  livrat  sun  cors  a  Judeus 
pur  metre  nus  fors  de  prisun; 
plaies  li  fìrent  en  cinc  lieus, 

que  mort  suffrit  et  passimi.  40 

Or(e)  vus  mande  que  Chaneleus 
e  la  gent  Sanguin  le  felun 
mult  li  ont  fait  des  vilains  jeus: 
or(e)  lur  rendez  lur  guerredum! 


Ki .  45-48 

Deus  ad  un  turnei  [enjpris 

■i  entre  enfern  e  pareis  :  50 


si  mande  trestuz  ses  amis 
ki  lui  volent  guarantir, 
qu’il  ne  li  seient  failliz. 

Le  fiz  Deu(s)  al  Creatur 

a  Rohais  estre  ad  mis  un  jorn.  55 

La  serunt  salf  li  pecceiir 

ki  bien  ferrunt  pur  s’amur, 

iront  en  cel  besoin  servir 

pur  la  vengance  Deu  furnir. 


Ki .  60-63 

Alum  conquere  Moi'sès 

ki  gist  el  munt  de  Sinai;  65 


a  Saragins  nel  laisum  mais, 
ne  la  verge  dunt  il  partid 
la  Roge  mer  tut  ad  un  fais, 
quant  le  grant  pople  lo  seguit, 
e  Pharaon  revint  après,  70 

il  e  li  suon  furent  perit. 

Ki  ore . 

